ddrg/super_eurlex huggingface dataset:
ET Euroopa Liidu Teataja L 236/3

KOMISJONI MÄÄRUS (EÜ) nr 1034/2007,

7. september 2007,

millega Prantsusmaa lipu all sõitvatel laevadel keelatakse tursapüük ICES VI püügipiirkonnas, Vb püügipiirkonna EÜ vetes, XII ja XIV püügipiirkonna EÜ ja rahvusvahelistes vetes

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artikli 26 lõiget 4,

võttes arvesse nõukogu 12. oktoobri 1993. aasta määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (2) eriti selle artikli 21 lõiget 3,

ning arvestades järgmist:

(1) Nõukogu 21. detsembri 2006. aasta määrusega (EÜ) nr 41/2007, millega määratakse 2007. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, (3) on kehtestatud 2007. aasta kvoodid.

(2) Komisjonile esitatud teabe kohaselt on käesoleva määruse lisas osutatud kalavaru püük samas lisas osutatud liikmesriigi lipu all sõitvate või kõnealuses liikmesriigis registreeritud laevade puhul ammendanud 2007. aastaks eraldatud kvoodi.

(3) Seetõttu on vaja keelata kõnealuse kalavaru püük, pardal hoidmine, ümberlaadimine ja lossimine,

ON VASTU VÕTNUD KÄESOLEVA MÄÄRUSE:

Artikkel 1

Kvoodi ammendumine

Käesoleva määruse lisas nimetatud liikmesriigile 2007. aastaks eraldatud samas lisas nimetatud kalavaru püügikvoot loetakse ammendunuks kõnealuses lisas kindlaks määratud kuupäevast.

Artikkel 2

Keelud

Käesoleva määruse lisas osutatud kalavaru püük on keelatud samas lisas osutatud liikmesriigi lipu all sõitvate või selles liikmesriigis registreeritud laevadele alates kõnealuses lisas määratud kuupäevast. Kõnealuste laevade püütud sellist kalavaru on keelatud pardal hoida, ümber laadida ja lossida pärast kõnealust kuupäeva.

Artikkel 3

Jõustumine

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. september 2007 Komisjoni nimel kalanduse ja merenduse peadirektor Fokion FOTIADIS

(1) EÜT L 358, 31.12.2002, lk 59.

(2) EÜT L 261, 20.10.1993, lk 1. Määrust on viimati muudetud määrusega (EÜ) nr 1967/2006 (ELT L 409, 30.12.2006, lk 11), parandatud ELT L 36, 8.2.2007, lk 6.

(3) ELT L 15, 20.1.2007, lk 1. Määrust on viimati muudetud komisjoni määrusega (EÜ) nr 898/2007 (ELT L 196, 28.7.2007, lk 22).
ET Euroopa Liidu Teataja L 236/5

KOMISJONI MÄÄRUS (EÜ) nr 1035/2007,

7. september 2007,

millega Ühendkuningriigi lipu all sõitvatel laevadel keelatakse merilutsu püük ICES V, VI ja VII püügipiirkonna EÜ vetes ja rahvusvahelistes vetes

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, (1) eriti selle artikli 26 lõiget 4,

võttes arvesse nõukogu 12. oktoobri 1993. aasta määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (2) eriti selle artikli 21 lõiget 3,

ning arvestades järgmist:

(1) Nõukogu 21. detsembri 2006. aasta määrusega (EÜ) nr 41/2007, millega määratakse 2007. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, (3) on kehtestatud kvoodid 2007. aastaks.

(2) Komisjonile esitatud teabe kohaselt on käesoleva määruse lisas osutatud kalavaru püük samas lisas osutatud liikmesriigi lipu all sõitvate või kõnealuses liikmesriigis registreeritud laevade puhul ammendanud 2007. aastaks eraldatud kvoodi.

(3) Seetõttu on vaja keelata kõnealuse kalavaru püük, pardal hoidmine, ümberlaadimine ja lossimine,

ON VASTU VÕTNUD KÄESOLEVA MÄÄRUSE:

Artikkel 1

Kvoodi ammendumine

Käesoleva määruse lisas osutatud liikmesriigile 2007. aastaks samas lisas osutatud kalavaru püügiks eraldatud kvooti käsitatakse ammendatuna alates lisas sätestatud kuupäevast.

Artikkel 2

Keelud

Käesoleva määruse lisas osutatud liikmesriigi lipu all sõitvatel või selles liikmesriigis registreeritud laevadel on keelatud püüda samas lisas osutatud kalavaru alates lisas sätestatud kuupäevast. Kõnesolevatel laevadel on keelatud pardal hoida, ümber laadida ja lossida sellist püütud kalavaru pärast kõnesolevat kuupäeva.

Artikkel 3

Jõustumine

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. september 2007 Komisjoni nimel kalanduse ja merenduse peadirektor Fokion FOTIADIS

(1) EÜT L 358, 31.12.2002, lk 59.

(2) EÜT L 261, 20.10.1993, lk 1. Määrust on viimati muudetud määrusega (EÜ) nr 1967/2006 (ELT L 409, 30.12.2006, lk 11), parandatud ELT L 36, 8.2.2007, lk 6.

(3) ELT L 15, 20.1.2007, lk 1. Määrust on viimati muudetud komisjoni määrusega (EÜ) nr 898/2007 (ELT L 196, 28.7.2007, lk 22).
(95)

Esimeseks põhiliseks argumendiks, mille kasutajad esitasid meetmete kehtestamise vastu, oli see, et Euroopa tootjad üksi ei suuda rahuldada ühenduse nõudlust koksi järele. Seda on samuti kinnitanud ühenduse tootmisharu ja see kajastub selgelt ka faktis, et EÜ tarbimine UP jooksul oli 1,6 miljonit tonni (kasutajate prognooside kohaselt on tõenäoline, et see kasvab lähiaastatel veelgi), samas kui kogu ühenduse tootmismaht sel ajal oli mõlemalt ühenduse tootmisharu tootjalt ja muudelt ühenduse tootjatelt (vt põhjendus 72 eespool) saadud informatsiooni kohaselt ligikaudu 1,3 miljonit tonni. Võttes arvesse, et ühenduse tootmisharu töötab kõrge tootmisvõimsuse rakendusastme juures, on ilmne, et import on kasutajate nõudluse rahuldamiseks vajalik, seda isegi juhul, kui kogu EÜ toodang tarbitaks ära ühenduse sees.
(116)

Ühenduse importijad ei poolda meetmete rakendamist. Koostööd teinud importijad väitsid, et meetmete rakendamine kahjustaks tõsiselt nende tegevust, sest nad ei saaks kanda hinnatõusu üle kasutajatele. Selles osas on kõige tõenäolisem, et dumpinguvastase tollimaksu kehtestamine HRVst pärit impordile, nagu on selgitatud põhjenduses 111, toob kaasa turuhindade väikese korrektsiooni ülespoole. Seega võib eeldada, et asjaomast toodet HRVst ostvatel importijatel on võimalik kanda need tollimaksukulud üle lõpptarbijale. Samuti viitab märkimisväärne hindade allalöömine, mis jäi alles ka pärast ühenduse piiril arvestatud CIF-hinna korrigeerimist impordijärgsete kuludega, et hinnatõusuks on ruumi. Igal juhul, arvestades selle toote müügi vähest osakaalu importijate tegevuses ja nii üldist kui ka PVA müügiga seotud kasumimarginaali, võib eeldada, et ajutiselt kehtestatav tollimaks ei mõjuta olulisel määral nende ettevõtjate majanduslikku olukorda.
(12)

Tuleb märkida, et on olemas ka teist liiki mangaandioksiide, millel ei ole elektrolüütiliste mangaandioksiididega samu füüsikalisi, keemilisi ja/või tehnilisi omadusi ning millel on oluliselt erinev kasutusotstarve. Seepärast ei kuulu need vaatlusaluse toote hulka. Kõnealuste teistsuguste toodete hulka kuuluvad: i) looduslikud mangaandioksiidid, mis sisaldavad olulisi lisandeid ja mida klassifitseeritakse tavaliselt teise CN-koodi alla, näiteks 2602 00 00; ii) keemilised mangaandioksiidid, mida toodetakse keemilise töötluse teel ja mis on märkimisväärselt väiksema tihedusega ning oluliselt suurema BET eripinnaga kui elektrolüütilised mangaandioksiidid, ning iii) termotöödeldud elektrolüütilised mangaandioksiidid, mis hoolimata sellest, et need on toodetud elektrolüüsi teel nagu elektrolüütilised mangaandioksiididki, erinevad elektrolüütilistest mangaandioksiididest mitme olulise omaduse poolest, nagu niiskusesisaldus, kristallistruktuur ja leeliselisus, mistõttu neid saab kasutada veevabades ja liitiumanoodiga liitiumpatareides, kuid mitte veepõhistes ja tsinkanoodiga süsinik-tsink- või leelispatareides nagu elektrolüütilisi mangaandioksiide.
(10)

Määruse (EÜ) nr 952/2006 artikli 59 teises lõigus on sätestatud, et komisjoni määruse (EÜ) nr 1262/2001 (4) kohaldamist jätkatakse enne 10. veebruari 2006 sekkumismeetmena vastu võetud suhkru suhtes. Sekkumissuhkru edasimüümiseks on niisugune vahetegemine siiski tarbetu ja selle rakendamine tekitaks liikmesriikidele haldusraskusi. Seepärast on asjakohane määrust (EÜ) nr 1262/2001 sekkumissuhkru edasimüügi suhtes mitte kohaldada.
(13)

Määruse (EÜ) nr 952/2006 artikli 59 teises lõigus on sätestatud, et komisjoni määruse (EÜ) nr 1262/2001 (4) kohaldamist jätkatakse enne 10. veebruari 2006 sekkumismeetmena vastu võetud suhkru puhul. Sekkumissuhkru edasimüümiseks on niisugune vahetegemine siiski tarbetu ja selle rakendamine tekitaks liikmesriikidele haldusraskusi. Seepärast on asjakohane mitte kohaldada määrust (EÜ) nr 1262/2001 sekkumissuhkru edasimüümisel käesoleva määruse kohaselt.
NB: Tootekoodid ja A-rea sihtkohakoodid on sätestatud komisjoni muudetud määruses (EMÜ) nr 3846/87 (EÜT L 366, 24.12.1987, lk 1), viimati muudetud määrusega (EÜ) nr 532/2007 (ELT L 125, 15.5.2007, lk 7). Numbrilised sihtkohakoodid on sätestatud komisjoni määruses (EÜ) nr 750/2005 (ELT L 126, 19.5.2005, lk 12). Muud sihtkohad on määratletud järgmiselt: W01 : Liibüa, Nigeeria, Kamerun, Gabon, Saudi Araabia, Araabia Ühendemiraadid, India, Tai, Vietnam, Indoneesia, Malaisia, Brunei, Singapur, Filipiinid, Hiina, Hongkongi erihalduspiirkond, Lõuna-Korea, Jaapan, Taiwan, Ekvatoriaal-Guinea. W02 : kõik sihtkohad, välja arvatud järgmised: a) kolmandad riigid: Ameerika, Austraalia, Alžeeria, Maroko, Tuneesia, Lõuna-Aafrika Vabariik, Albaania, Bosnia ja Hertsegoviina, Horvaatia, Iisrael, Serbia, Montenegro, Kosovo, Šveits, endine Jugoslaavia Makedoonia Vabariik, Türgi, Andorra, Püha Tool (Vatikani Linnriik), Liechtenstein, Island, Norra; b) ELi liikmesriikide territooriumid, mis ei ole ühenduse tolliterritooriumi osad: Gibraltar, Ceuta, Melilla, Livigno ja Campione d'Italia omavalitsusüksused, Helgoland, Gröönimaa, Fääri saared ja need Küprose Vabariigi piirkonnad, mille üle Küprose Vabariigi valitsusel puudub tegelik kontroll.”
ET Euroopa Liidu Teataja L 245/26

KOMISJONI MÄÄRUS (EÜ) nr 1084/2007,

19. september 2007,

millega kõigi liikmesriikide, v.a Hispaania lipu all sõitvatel laevadel keelatakse meriahvena püük NAFO püügipiirkonnas 3M

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse 20. detsembri 2002. aasta määrust (EÜ) nr 2371/2002 (1) ühisele kalanduspoliitikale vastava kalavarude kaitse ja säästva kasutamise kohta, eriti selle artikli 26 lõiget 4,

võttes arvesse nõukogu 12. oktoobri 1993. aasta määrust (EMÜ) nr 2847/93, (2) millega luuakse ühise kalanduspoliitika suhtes rakendatav kontrollisüsteem, eriti selle artikli 21 lõiget 3,

ning arvestades järgmist:

(1) Nõukogu 21. detsembri 2006. aasta määruses (EÜ) nr 41/2007, (3) millega määratakse 2007. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, on sätestatud 2007. aasta kvoodid.

(2) Hispaania lipu all sõitvatel laevadel on juba keelatud püüda meriahvenat NAFO püügipiirkonnas M3.

(3) NAFO sekretariaadist komisjonile saadetud teabe kohaselt on kalavarude, millele on viidatud käesoleva määruse lisas, kogu 2007. aasta püügikvoot ammendatud.

(4) Seetõttu tuleb keelata kõikide liikmesriikide lippude all sõitvatele laevadele kõnealuse kalavaru püük, pardal hoidmine, ümberlaadimine ja lossimine,

ON VASTU VÕTNUD KÄESOLEVA MÄÄRUSE:

Artikkel 1

Kvoodi ammendumine

Käesoleva määruse lisas osutatud liikmesriikidele 2007. aastaks eraldatud samas lisas nimetatud kalavaru püügikvoodid loetakse ammendatuks kõnealuses lisas kindlaks määratud kuupäevast.

Artikkel 2

Keelud

Käesoleva määruse lisas osutatud liikmesriikide lipu all sõitvatel või kõnealustes liikmesriikides registreeritud laevadel on keelatud püüda kõnealuses lisas osutatud kalavaru alates kõnealuses lisas sätestatud kuupäevast. Kõnealustel laevadel on keelatud pardal hoida, ümber laadida ja lossida sellist püütud kalavaru pärast kõnealust kuupäeva.

Artikkel 3

Jõustumine

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. september 2007 Komisjoni nimel kalanduse ja merenduse peadirektor Fokion FOTIADIS

(1) ELT L 358, 31.12.2002, lk 59. Määrust on muudetud määrusega (EÜ) nr 865/2007 (ELT L 192, 24.7.2007, lk 1).

(2) ELT L 261, 20.10.1993, lk 1. Määrust on viimati muudetud määrusega (EÜ) nr 1967/2006 (ELT L 409, 30.12.2006, lk 11), parandatud ELT L 36, 8.2.2007, lk 6.

(3) EÜT L 15, 20.1.2007, lk 1. Määrust on viimati muudetud komisjoni määrusega (EÜ) nr 898/2007 (ELT L 196, 28.7.2007, lk 22).
(5)

Hariliku tuuni püük, samuti selle kalavaru pardal hoidmine, ümberlaadimine ja lossimine on juba keelatud Itaalia ja Prantsusmaa lipu all sõitvatele laevadele vastavalt komisjoni 28. augusti 2007. aasta määrusega (EÜ) nr 999/2007 (millega Itaalia lipu all sõitvatel laevadel keelatakse hariliku tuuni püük Atlandi ookeanis ida pool 45° läänepikkust ja Vahemeres) (4) ja komisjoni 11 septembri 2007. aasta määrusega (EÜ) nr 1048/2007 (millega Prantsuse lipu all sõitvatel laevadel keelatakse hariliku tuuni püük Atlandi ookeanis ida pool 45° läänepikkust ja Vahemeres). (5)
1.

Pealkirja „Füüsilised isikud” alla lisatakse järgmine kanne: „Sirajuddin Jallaloudine Haqqani (teise nimega a) Siraj Haqqani, b) Serajuddin Haqani, c) Siraj Haqani, d) Saraj Haqani, e) Khalifa). Ametikoht: Na’ib Amir (asekomandör). Aadress: a) Kela naabruskond/Danda naabruskond, Miramshah, Põhja Waziristan, Pakistan, b) Manba’ul uloom Madrasa, Miramshah, Põhja Waziristan, Pakistan, c) Dergey Manday Madrasa, Miramshah, Põhja Waziristan, Pakistan. Sünniaeg: umbes 1977/1978. Sünnikoht: a) Danda, Miramshah, Põhja Waziristan, Pakistan, b) Srana küla, Garda Saray piirkond, Paktia provints, Afganistan, c) Neka piirkond, Paktika provints, Afganistan, d) Khosti provints, Afganistan. Kodakondsus: Afganistani. Muu teave: a) alates 2004. aastast kõrgem operatsiooniülem Afganistani ida- ja lõunapiirkondades; b) Jallaloudine Haqani poeg; c) kuulub Afganistani Paktia provintsi Garda Saray Zardani hõimu Sultan Kheli allüksusesse; d) viibib arvatavalt Afganistani ja Pakistani piirialal.”
ET

NÕUKOGU MÄÄRUS (EÜ) nr 1153/2007,

26. september 2007,

millega muudetakse määrust (EÜ) nr 2597/97, millega sätestatakse täiendavad eeskirjad piima- ja piimatooteturu ühise korralduse kohta joogipiima osas

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 37,

võttes arvesse komisjoni ettepanekut,

võttes arvesse Euroopa Parlamendi arvamust, (1)

ning arvestades järgmist:

Kehtivatelt ühinemiseelsetelt siseriiklikelt eeskirjadelt ühenduse eeskirjadele ülemineku hõlbustamiseks on seoses hiljutiste ühinemistega vastu võetud mitmed üleminekuperioodil kehtivad erandid.

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 2597/97 artikli 3 lõikele 1 lisatakse järgmine lõik:

„Kuumtöödeldud piima, mille rasvasisaldus ei vasta esimese lõigu punktides b, c ja d sätestatud nõuetele, käsitatakse joogipiimana tingimusel, et rasvasisaldus on pakendil ühe kümnendkoha täpsusega selgelt ära märgitud ja kergesti loetav kujul „… % rasva”. Sellist piima ei nimetata täispiimaks, madala rasvasisaldusega piimaks ega rasvatuks piimaks.”
1.

Artikli 3 lõige 2 asendatakse järgmisega: „2. Liikmesriigid edastavad komisjonile arvutisidet kasutades kolme päeva jooksul alates lõikes 1 osutatud loa väljaandmise kuupäevast järgmise teabe loa saanud laeva kohta: a) asjaomase laeva nimi; b) laevatüüp; c) pikkus; d) laeva IMO number (kui see on olemas); e) ehitamise koht ja aeg; f) eelmine lipuriik (kui see on olemas); g) rahvusvaheline raadiokutsung; h) laevaomaniku (omanike) nimi ja aadress ning tulusaava omaniku (tulusaavate omanike) nimi ja aadress (kui need on teada); i) järgmised värvifotod laevast: i) vähemalt 12 × 7 cm suurune foto, millel on kogu pikkuses näha laeva tüürpoord ja selle osad; ii) vähemalt 12 × 7 cm suurune foto, millel on kogu pikkuses näha laeva pakpoord ja selle osad; iii) vähemalt 12 × 7 cm suurune foto vaatega otse laeva ahtrisse; j) ajavahemik, milleks on väljastatud kalapüügiluba konventsioonialal, koos kalapüügi algus- ja lõpukuupäevaga; k) püügipiirkond või -piirkonnad; l) sihtliigid; m) kasutatavad püügivahendid; n) meetmed, millega tagatakse laevale paigaldatud satelliitseireseadme võltsimiskindel töö. Liikmesriigid edastavad komisjonile laevade kohta, millel on püügiluba CCAMLRi piirkonnas, võimaluse korral ka järgmise teabe: a) reederi nimi ja aadress (kui reeder ja omanik ei ole üks ja sama isik); b) kapteni nimi ja kodakondsus, vajadusel püügimeistri nimi ja kodakondsus; c) püügiviis või -viisid; d) laius (m); e) brutoregistertonnaaž; f) laeva sideliigid ja -numbrid (INMARSAT A, B ja C numbrid); g) tavapärane laevapere liikmete arv; h) peamasina või -masinate võimsus (kW); i) kandevõime (tonnides), kalatrümmide arv ja mahutavus (m3); j) muud andmed, mida peetakse vajalikuks (nt laeva jääklass). Komisjon edastab kõnealuse teabe viivitamata CCAMLRi sekretariaadile.”
(32)

Koostööst hoiduvate isikute suhtes, nagu põhjenduses 26 nimetatud, peeti sobivaks dumpinguvastase tollimaksu ulatust muuta vastavalt algmääruse artikli 12 lõike 3 viimasele lausele. Kehtiva dumpinguvastase tollimaksu muudetud määr, mida kohaldatakse netohinna suhtes ühenduse piiril enne tollimaksu sissenõudmist, on järgmine: Äriühing Lõplik tollimaks Hangzhou CaiHong Textile Co., Ltd 55,7 % Hangzhou Fuen Textile Co., Ltd 55,7 % Hangzhou Jinsheng Textile Co., Ltd 55,7 % Hangzhou Shenda Textile Co., Ltd 28,2 % Hangzhou Xiaoshan Phoenix Industry Co., Ltd 55,7 % Hangzhou Zhengda Textile Co., Ltd 55,7 % Shaoxing China Light & Textile Industrial City Somet Textile Co., Ltd 55,7 % Shaoxing County Fengyi Textile Printing & Dyeing Co., Ltd 55,7 % Shaoxing County Huaxiang Textile Co., Ltd 45,3 % Shaoxing County Pengyue Textile Co., Ltd 28,2 % Shaoxing County Qing Fang Cheng Textiles Imp. & Exp. Co., Ltd 52,5 % Xingxin Holding Group Co., Ltd 28,2 % Shaoxing Golden tree silk Printing Dyeing and Sandwashing Co., Ltd 55,7 % Shaoxing Nanchi Textile Printing-Dyeing Co., Ltd 55,7 % Shaoxing Ronghao Textiles Co., Ltd 52,5 % Shaoxing Tianlong Import and Export Co., Ltd 65 % Shaoxing Xinghui Textile Co., Ltd 55,7 % Shaoxing Yongda Textiles Co., Ltd 55,7 % Wujiang Canhua Imp. & Exp. Co., Ltd 74,8 % Zhejiang Golden Time Printing and Dyeing knitwear Co., Ltd 55,7 % Zhejiang Huagang Dyeing and Weaving Co., Ltd 55,7 % Zhejiang Shaoxiao Printing and Dyeing Co., Ltd 55,7 % Kõik teised äriühingud 74,8 %
(77)

Et soodustada tootmisettevõtete loomist osariigi vähem arenenud piirkondadesse, on Maharashtra osariigi valitsus 1964. aastast saadik pakkunud osariigi arenevates piirkondades rajatud uutele üksustele stiimuleid kava raames, mida üldiselt tuntakse „ergutussüsteemi” nimetuse all. Kava on pärast selle loomist korduvalt muudetud, 1. oktoobrist 1993 kuni 31. märtsini 2001 kohaldati „1993. aasta kava” ning viimane muudatus, PSI 2006, tehti 2006. aasta kevadel „Maharashtra tööstus-, investeerimis- ja infrastruktuuripoliitika 2006” raames ja see peaks kehtima 31. märtsini 2011. aastal. Maharashtra osariigi valitsuse ergutussüsteem koosneb mitmest allkavast, millest peamised on otsetoetused nn tööstuse edendamise subsiidiumide kaudu, vabastus kohalikust müügimaksust ja elektrimaksust ning kohaliku octroi-maksu tagasimaksmine.
3.

Artiklit 4 muudetakse järgmiselt: a) lõige 1 asendatakse lõigetega 1 ja 1a järgmises sõnastuses: „1. Plaani rakendamine hõlmab: a) sekkumisvarudest kõrvaldatud toodete tarnimist; b) ühenduse turult artikli 2 lõike 3 punktide c ja d kohaldamisel varutud toodete tarnimist; c) töödeldud põllumajandustoodete või toiduainete tarnimist, mis on olemas või mida võib saada turult, tasudes nende eest sekkumisvarudest pärit sama liiki toodetega. 1a. Lõike 1 punktis b osutatud turult varutud tooted peavad kuuluma samasse tooterühma kui sekkumisvarudes ajutiselt puuduv toode. Kui sekkumisvarudes puudub riis, võib komisjon siiski lubada võtta sekkumisvarudest teravilja, et tasuda turult varutud riisi ja riisitoodete tarnimise eest. Ka siis, kui sekkumisvarudes puudub teravili, võib komisjon lubada võtta sekkumisvarudest riisi, et tasuda turult varutud teravilja ja teraviljatoodete tarnimise eest. Konkreetset toodet võib turult varuda üksnes juhul, kui on eraldatud kõik artikli 2 lõike 3 punkti 1 alapunkti b kohaldamise eesmärgil sekkumisvarudest tarnimiseks kõrvaldatavad samasse rühma kuuluva toote kogused, sealhulgas artikli 7 kohaldamisel ümberpaigutatavad kogused. Pädev siseriiklik asutus teatab komisjonile toodete turult varumise alustamisest.”; b) lõiget 2 muudetakse järgmiselt: i) punkti a muudetakse järgmiselt: — teise lõigu kolmas taane asendatakse järgmisega: „— töödeldud põllumajandustoodete või toiduainete koguse, mis on olemas või mida võib saada turult, tasudes nende eest sekkumisvarudest pärit toodetega; nende toiduainete koostises peab olema aine, mis kuulub samasse tooteliiki nagu tasumiseks tarnitav sekkumistoode.”; — viies lõik asendatakse järgmise tekstiga: „Kui tarnimine hõlmab toote töötlemist ja/või pakendamist, osutatakse pakkumismenetluse teadaandes eduka pakkuja kohustusele esitada sekkumisasutusele vastavalt komisjoni määruse (EMÜ) nr 2220/85 (5) III jaotisele tagatis summas, mis on võrdne toote ülevõtmiseks määratud päeval kohaldatava sekkumishinnaga, millele on liidetud 10 % kõnealusest hinnast. Kõnealuse määruse V jaotise kohaldamisel on esmanõudeks toote tarnimine ettenähtud sihtkohta. Kui tarne toimub pärast artikli 3 lõikes 1 täpsustatud rakendusperioodi lõppu, on kinnipeetav tagatis 15 % tagatisega hõlmatud summast. Lisaks peetakse tagatise allesjäänud summast kinni 2 % iga viivitatud päeva eest. Käesolevat lõiku ei kohaldata juhul, kui sekkumisvarudest kõrvaldatud toode tehakse tarnijale kättesaadavaks kui tasu sooritatud tarne eest. ii) punkti b esimesse lõiku lisatakse järgmine tekst: „Tarneleping sõlmitakse pakkujaga, kes valitakse välja tingimusel, et ta esitab tagatise, mis vastab 110 % tema pakkumise summast ja mis on koostatud sekkumisameti nimel, vastavalt komisjoni määruse (EMÜ) nr 2220/85 III jaotisele.”; c) lõige 2a asendatakse järgmise tekstiga: „2a. Tooted, mis on pärit sekkumisvarudest või varutud turult artikli 2 lõike 3 punktide c ja d või käesoleva artikli lõike 1 esimese lõigu punki c alusel, võidakse kaasata või lisada teistesse turult varutud toodetesse, et valmistada toiduaineid, mis tuleb tarnida plaani rakendamiseks.”; d) lõike 4 teine lõik jäetakse välja.
(10)

On asjakohane sätestada, et piirnorme ei kohaldata töötlemata maisi suhtes, mis on ettenähtud töötlemiseks märgjahvatusmeetodil (tärklise tootmine). Teaduslikult on tõestatud, et hoolimata fusarium-toksiinide leidumisest töötlemata maisis, ei ole fusarium-toksiine leitud maisist toodetud tärklises või leiti neid äärmiselt vähesel määral. Vaatamata sellele peavad toidukäitlejad, kes kasutavad töötlemisviisina märgjahvatust, kontrollima selle töötlemisprotsessi käigus tekkivate ja loomasöödana kasutatavate kõrvalsaaduste vastavust komisjoni 17. augusti 2006. aasta soovituses 2006/576/EÜ (deoksünivalenooli, zearalenooni, ohratoksiin A, T-2 ja HT-2 ja fumonisiinide esinemise kohta loomasöödaks ettenähtud toodetes) (4) esitatud soovituslikele sisaldustele, et kaitsta inimeste ja loomade tervist.
(4)

Vastavalt teabele, mille komisjon sai Rootsi ametiasutustelt, on püügipiirkondades III a, III b, c ja d võimalik Rootsi kvoodi raames veel püüda merikeelt. Seetõttu tuleks Rootsi lipu all sõitvatele või Rootsis registreeritud laevadele anda hariliku merikeele püügiluba kõnealustes vetes.